Diari Oficial de la Generalitat Valenciana


Sumari del DOGV 6336, del 19-08-2010 (2010/8060)

Notificació de la sentència dictada en el judici verbal número 1904/2009.
-------------------------------------------------------------------------

### Dades del document

Número de DOGV
:   6336

Data del DOGV
:   19-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8060


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici verbal número 1904/2009. [2010/8060]  
Judici verbal 001904/2009  
Part demandant: Gas Natural Cegas, SA.  
Part demandada: Felicidad Carmona Vázquez.  
En el judici a què es fa referència s'ha dictat la sentència que té l'encapçalament i la dispositiva literalment com segueix:  
«Sentència  
València, 7 de juliol de 2010  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici verbal seguides amb el número 1904/09, a instàncies de la mercantil Gas Natural Cegas, SA, representada per la procuradora Esther Bonet Peiró i assistida pel lletrat Francisco García Valera, contra Felicidad Carmona Vázquez, declarada en rebel·lia; s'hi exerceix una acció de reclamació d'una quantitat.  
Dispositiva  
Estime la demanda deduïda per la mercantil Gas Natural Cegas, SA, representada per la procuradora Esther Bonet Peiró, contra Felicidad Carmona Vázquez, declarada en rebel·lia, i condemne a la demandada al pagament a l'actora de la quantitat de huit-cents vint-i-nou euros (829 euros), més els interessos legals des de la data de la interpel·lació judicial (20 d'octubre de 2009) i condemne a la demandada a la suspensió del subministrament de gas natural mentre dure la situació d'impagament del deute, i autoritze l'actora perquè, de ser necessari, accedisca al domicili objecte del contracte de subministrament -plaça Colònia Espanyola de Mèxic, número 30, porta 6a, de València, a fi que es puguen dur a terme les operacions necessàries per a procedir a la suspensió del subministrament. S'imposen a la demandada les costes del procediment.  
Contra aquesta sentència, que no és ferma, es pot interposar un recurs d'apel·lació per a l'Audiència Provincial, que haurà de preparar-se davant d'aquest Jutjat dins del termini de cinc dies hàbils comptats des que es notifique, en els termes de l'article 457 de la Llei d'Enjudiciament Civil 2000 i amb subjecció al que disposa la disposició addicional 15a de la Llei Orgànica del Poder Judicial per tal de complir el deure d'efectuar dipòsit per a recórrer.  
Aquesta és la meua sentència, que jutjant en primera instància pronuncie, mane i firme».  
Atés que es desconeix el domicili o la residència actuals de la part demandada, Felicidad Carmona Vázquez, mitjançant la provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de sentència.  
València, 6 de juny de 2010.- El secretari judicial: Alberto Martínez de Santos.